Πρόταση απόφασης του Συμβουλίου για τους κανόνες συμμετοχής επιχειρήσεων, κέντρων ερευνών και πανεπιστημίων στα ειδικά προγράμματα έρευνας, τεχνολογίας, ανάπτυξης και επίδειξης της Ευρωπαϊκής Κοινότητας (94/C 81/07) (Κείμενο που παρουσιάζει ενδιαφέρον για τον ΕΟΧ) COM(94) 12 τελικό - 94/0012(SYN)

(Υποβλήθηκε από την Επιτροπή στις 18 Φεβρουαρίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130Ζ παράγραφος 2,

την πρόταση της Επιτροπής,

Σε συνεργασία με το Ευρωπαϊκό Κοινοβούλιο,

Έχοντας υπόψη τη γνώμη της Οικονομικής και Κοινωνικής Επιτροπής,

Εκτιμώντας:

ότι ο τίτλος XV της συνθήκης προβλέπει συνεκτικό πλαίσιο διατάξεων όσον αφορά την κοινή πολιτική για την έρευνα και τεχνολογική ανάπτυξη 7

ότι το άρθρο 130ΣΤ προβλέπει ότι η Κοινότητα ενθαρρύνει τις επιχειρήσεις, συμπεριλαμβανομένων των μικρομεσαίων επιχειρήσεων, τα ερευνητικά κέντρα και τα πανεπιστήμια στις δραστηριότητες έρευνας και τεχνολογικής ανάπτυξης και ενισχύει τις προσπάθειές τους για συνεργασία μεταξύ τους 7

ότι το άρθρο 130Θ της συνθήκης προβλέπει ότι πολυετές πρόγραμμα-πλαίσιο καθορίζει όλες τις δραστηριότητες της Κοινότητας στον τομέα της έρευνας, της τεχνολογικής ανάπτυξης και της επίδειξης 7 ότι το εν λόγω πρόγραμμα πλαίσιο καθορίζει τις προϋποθέσεις χρηματοδοτικής συμμετοχής της Κοινότητας σε δραστηριότητες έρευνας, τεχνολογικής ανάπτυξης και επίδειξης (στο εξής αναφερόμενης ως «Ε& ΤΑ»), που τίθενται σε εφαρμογή από τρίτους και από το Κοινό Κέντρο Ερευνών (στο εξής αναφερόμενο ως «το ΚΚΕρ») επί της ιδίας βάσεως όπως και οι τρίτοι 7

ότι το άρθρο 130Ι της συνθήκης αναφέρει ότι για την εφαρμογή του πολυετούς προγράμματος-πλαισίου το Συμβούλιο καθορίζει τους κανόνες συμμετοχής μόνον των επιχειρήσεων, των κέντρων ερευνών και των πανεπιστημίων 7

ότι το άρθρο 130Θ της συνθήκης προβλέπει ότι το εν λόγω πρόγραμμα πλαίσιο τίθεται σε εφαρμογή μέσω ειδικών προγραμμάτων Ε& ΤΑ τα οποία εγκρίνονται σύμφωνα με τις διατάξεις της παραγράφου 4 του εν λόγω άρθρου.

ότι το άρθρο 130Μ της συνθήκης αναφέρει ότι κατά την εφαρμογή του εν λόγω προγράμματος πλαισίου, η Κοινότητα μπορεί να συνεργάζεται στον τομέα της Ε& ΤΑ με τρίτες χώρες και διεθνείς οργανισμούς 7 ότι το πρόγραμμα πλαίσιο 1994 έως 1998 προβλέπει τέτοιου είδους συνεργασία 7

ότι τέτοιου είδους συνεργασία λαμβάνει υπόψη τα τρίτα κράτη που αποτελούν συμβαλλόμενα μέρη της συμφωνίας για τον Ευρωπαϊκό Οικονομικό Χώρο, τις χώρες της Κεντρικής και Ανατολικής Ευρώπης, τα κράτη που προέκυψαν από την πρώην Σοβιετική Ένωση και αναπτυσσόμενες χώρες 7

ότι τέτοιου είδους συνεργασία μπορεί να περιλαμβάνει τη σύνδεση ορισμένων κρατών με τα πλήρη προγράμματα Ε& ΤΑ ή μέρη αυτών μέσω καταλλήλων συμφωνιών 7

ότι είναι απαραίτητο να δίνεται η δυνατότητα σε ορισμένα προγράμματα Ε& ΤΑ να διευκρινίζουν ή να συμπληρώνουν τις ρυθμίσεις που προβλέπονται στην παρούσα απόφαση για τη συμμετοχή επιχειρήσεων, κέντρων ερευνών και πανεπιστημίων στο βαθμό που είναι απολύτως απαραίτητο για την εφαρμογή στόχων ή μέτρων που αφορούν ειδικά τα προγράμματα αυτά 7

ότι οι δραστηριότητες Ε& ΤΑ τίθενται σε εφαρμογή σύμφωνα με τις αρχές της ορθής δημοσιονομικής διαχείρισης και ιδίως εκείνων της οικονομίας και της απόδοσης ως προς το κόστος, όπως προβλέπονται στο δημοσιονομικό κανονισμό που εφαρμόζεται για το γενικό προϋπολογισμό των Ευρωπαϊκών Κοινοτήτων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για την εφαρμογή ειδικών προγραμμάτων Ε& ΤΑ τα οποία εγκρίνονται σύμφωνα με το άρθρο 130Θ παράγραφος 4 της συνθήκης, οι κανόνες που περιλαμβάνονται στα ακόλουθα άρθρα ισχύουν όσον αφορά τη συμμετοχή σε κοινοτικές δραστηριότητες Ε& ΤΑ «έμμεσης δράσεως» που καθορίζονται στο παράρτημα IV της αποφάσεως . . ., επιχειρήσεων, κέντρων ερευνών και πανεπιστημίων, δημοσίων ή ιδιωτικών που αποτελούν νομικό πρόσωπο ανεξάρτητα από τη μορφή του (περιλαμβανομένων, για παράδειγμα, φυσικών προσώπων, ερευνητικών οργανισμών, ιδρυμάτων ανωτέρας εκπαίδευσης, ευρωπαϊκών ομάδων οικονομικών συμφερόντων (ΕΟΟΣ) ή διεθνών οργανισμών) (στο εξής αναφερομένων ως «νομικά πρόσωπα», καθώς επίσης και όσον αφορά τη συμμετοχή του ΚΚΕρ.

Άρθρο 2

1. Οι δραστηριότητες Ε& ΤΑ για κάθε ειδικό πρόγραμμα Ε& ΤΑ είναι ανοικτές:

α) σε όλα τα νομικά πρόσωπα που είναι εγκατεστημένα και διεξάγουν κανονικά Ε& ΤΑ:

- στην Κοινότητα ή

- σε μη κοινοτικό κράτος, εφόσον το κράτος είναι συνδεδεμένο, εξ ολοκλήρου ή εν μέρει, με την εφαρμογή του σχετικού πραγράμματος μέσω συμφωνίας που έχει συναφθεί μεταξύ της Κοινότητας και του εν λόγω μη κοινοτικού κράτους 7

β) στο Κοινό Κέντρο Ερευνών.

2. Νομικά πρόσωπα από άλλα κράτη, περιλαμβανομένων διεθνών οργανισμών μπορούν να συμμετέχουν σε δραστηριότητες Ε& ΤΑ ενός συγκεκριμένου προγράμματος Ε& ΤΑ στο μέτρο ενδεχομένων περιορισμών ή προϋποθέσεων που περιλαμβάνονται στην απόφαση του Συμβουλίου για την έγκριση του σχετικού προγράμματος ή μέτρων που εγκρίνονται από το Συμβούλιο για την πρόταση συνεργασίας στον τομέα της Ε& ΤΑ, με την προϋπόθεση ότι η συμμετοχή είναι προς το συμφέρον των κοινοτικών πολιτικών και:

α) το νομικό πρόσωπο είναι εγκατεστημένο σε Ευρωπαϊκό κράτος, είτε

β) ένας από τους στόχους του σχετικού προγράμματος είναι η προώθηση της διεθνούς συνεργασίας στον τομέα της Ε& ΤΑ με τρίτες χώρες, περιλαμβανομένης εκείνης στην οποία είναι εγκατεστημένο το νομικό πρόσωπο είτε

γ) το νομικό πρόσωπο είναι εγκατεστημένο σε κράτος το οποίο έχει συνάψει συμφωνία επιστημονικής και τεχνικής συνεργασίας με την Κοινότητα, η οποία αναφέρεται σε δραστηριότητες που καλύπτονται από το σχετικό πρόγραμμα ή γενικότερη συμφωνία συνεργασίας η οποία περιλαμβάνει επιστημονική και τεχνική συνεργασία, με την προϋπόθεση ότι η συμμετοχή βρίσκεται σε αρμονία με τους όρους της συμφωνίας.

Οι προϋποθέσεις που προβλέπονται στα στοιχεία α), β) και γ) ανωτέρω δεν ισχύουν για διεθνείς οργανισμούς.

Κανένα νομικό πρόσωπο το οποίο εμπίπτει στο πεδίο εφαρμογής της παρούσας παραγράφου ή από συνδεδεμένο κράτος κατά την έννοια της παραγράφου 1, δεν μπορεί να επωφελείται κοινοτικής χρηματοδοτήσεως, εκτός εάν αυτό γίνεται σύμφωνα με τις προϋποθέσεις που προβλέπονται στην απόφαση του Συμβουλίου για την έγκριση του σχετικού προγράμματος ή σύμφωνα με μέτρα που εγκρίνονται από το Συμβούλιο για την προώθηση της διεθνούς συνεργασίας στον τομέα της Ε& ΤΑ.

3. Υπό μορφή εξαίρεσης από την παράγραφο 1 τα νομικά πρόσωπα τα οποία:

- ενδιαφέρονται να εφαρμόζουν τα αποτελέσματα κοινοτικών δραστηριοτήτων Ε& ΤΑ «χρήστες τεχνολογίας» ή

- ζητούν να διεξάγεται Ε& ΤΑ εκ μέρους τους βάσει μέτρων σχετικών με «έρευνα στο πλαίσιο συνεργασίας» η οποία προορίζεται να δώσει τη δυνατότητα σε ομάδες επιχειρήσεων οι οποίες δεν διαθέτουν δικές τους επαρκείς εγκαταστάσεις έρευνας, ιδίως μικρές και μεσαίες επιχειρήσεις, να επιλύουν κοινά τεχνικά προβλήματα,

μπορούν επίσης να συμμετέχουν στις δραστηριότητες αυτές στο βαθμό ενδεχομένων περιορισμών ή προϋποθέσεων που καθορίζονται στο σχετικό πρόγραμμα.

Άρθρο 3

1. Υπό μορφή γενικού κανόνα, προτάσεις για δραστηριότητες Ε& ΤΑ επιλέγονται βάσει προσκλήσεων υποβολής προτάσεων οι οποίες δημοσιεύονται στην Επίσημη Εφημερίδα των Ευρωπαϊκών Κοινοτήτων.

Υπό μορφή εξαιρέσεως από την παρούσα παράγραφο, σε περιπτώσεις όπου η επιστημονική ή τεχνική ικανότητα διεξαγωγής της συγκεκριμένης δραστηριότητας Ε& ΤΑ περιορίζεται σε συγκεκριμένα νομικά πρόσωπα ή στο ΚΚΕρ, η επιλογή μπορεί να γίνεται βάσει προσκλήσεων προς τα νομικά αυτά πρόσωπα ή προς το ΚΚΕρ να υποβάλλουν προτάσεις στο πλαίσιο κλειστής διαδικασίας.

Οποιαδήποτε άλλη εξαίρεση από τους κανόνες αυτούς μπορεί να γίνεται, ενδεχομένως, σύμφωνα με τις προϋποθέσεις που περιλαμβάνονται στο σχετικό ειδικό πρόγραμμα.

2. Η επιλογή προτάσεων λαμβάνει κατά κύριο λόγο υπόψη τα κριτήρια που ορίζονται στο πολυετές πρόγραμμα πλαίσιο και τους στόχους του σχετικού ειδικού προγράμματος.

3. Πρόσθετα κριτήρια για την επιλογή προτάσεων, λαμβάνοντας υπόψη τις κοινοτικές πολιτικές και με την επιφύλαξη άλλων κριτηρίων που αφορούν ειδικούς στόχους του σχετικού προγράμματος, περιλαμβάνουν επίσης:

- το δυναμικό καινοτομίας της προτάσεως,

- διεξαγομένη διακρατική συνεργασία, περιλαμβανομένης συνέργειας μεταξύ κατηγοριών συμμετεχόντων,

- αρμοδιότητα διαχείρισης των συμμετεχόντων,

- επιστημονική και τεχνική αρμοδιότητα των συμμετεχόντων,

- απόδοση ως προς το κόστος της προτάσεως,

- δυνατότητα εκμετάλλευσης στόχων των αποτελεσμάτων της έρευνας,

- προοπτικές για τους συμμετέχοντες που εκμεταλλεύονται τα αποτελέσματα στο πλαίσιο των συνολικών τους δραστηριοτήτων.

4. Τα νομικά πρόσωπα διαθέτουν τη βασική υποδομή, τα μέσα και τους ανθρώπινους πόρους για τη διεξαγωγή κατά αποτελεσματικό τρόπο των ερευνητικών δραστηριοτήτων που ανατίθενται σε αυτά δυνάμει της συμβάσεως η οποία αναφέρεται στο άρθρο 5.

Άρθρο 4

1. Με την επιφύλαξη ειδικών κριτηρίων που αναφέρονται στους στόχους του σχετικού προγράμματος, οι κοινοτικές δραστηριότητες Ε& ΤΑ κανονικά διεξάγονται:

- τουλάχιστον από δύο νομικά πρόσωπα, αναξάρτητα μεταξύ τους και εγκατεστημένα σε διαφορετικά κράτη μέλη ή συνδεδεμένα κράτη, κατά την έννοια του άρθρου 2 παράγραφος 1, με την εφαρμογή του σχετικού ειδικού προγράμματος, υπό την προϋπόθεση ότι, στην τελευταία περίπτωση, κανονικά τουλάχιστον ένας από τους αναδόχους είναι εγκατεστημένος σε κράτος μέλος 7

- από νομικό πρόσωπο, όπως προβλέπει το άρθρο 2 παράγραφος 1 στοιχείο α) και το ΚΚΕρ.

2. Υπό μορφήν εξαίρεσης από την παράγραφο 1:

- μία και μόνη ΕΟΟΣ μπορεί να διεξάγει τέτοιου είδους δραστηριότητες, με την προϋπόθεση ότι τα μέλη της περιλαμβάνουν τουλάχιστον δύο νομικά πρόσωπα ανεξάρτητα μεταξύ τους,

- μια μεμονωμένη μικρή ή μεσαία επιχείρηση μπορεί να διεξάγει τη διερευνητική φάση των εργασιών Ε& ΤΑ που αποσκοπούν στην εκτίμηση της σκοπιμότητάς των και της δυνατότητας για μελλοντικό έργο Ε& ΤΑ στο πλαίσιο συνεργασίας.

Άρθρο 5

Οι κοινοτικές δραστηριότητες Ε& ΤΑ αποτελούν το αντικείμενο συμβάσεων οι οποίες συνάπτονται μεταξύ της Κοινότητας και των νομικών προσώπων και περιλαμβάνουν, ιδίως, τις διοικητικές και δημοσιονομικές ρυθμίσεις για τη δράση, καθώς και διατάξεις που αφορούν τα δικαιώματα πνευματικής ιδιοκτησίας.

Όσον αφορά τη συμμετοχή του ΚΚΕρ στις δραστηριότητες που προβλέπονται στο άρθρο 1, η Επιτροπή λαμβάνει όλα τα απαραίτητα νομικά, δημοσιονομικά, οικονομικά και διοικητικά μέτρα.

Άρθρο 6

1. Οι ρυθμίσεις για την κοινοτική χρηματοδοτική συνεισφορά προς νομικά πρόσωπα που συμμετέχουν σε δραστηριότητες Ε& ΤΑ, σύμφωνα με τις σχετικές διατάξεις του πολυετούς προγράμματος πλαισίου και, ενδεχομένως, με εκείνες του σχετικού ειδικού προγράμματος, καθορίζονται στη σύμβαση.

Η συμμετοχή αυτή συνίσταται στην αποπληρωμή τμήματος των δαπανών της δραστηριότητας. Η αποπληρωμή καθορίζεται από την Επιτροπή λαμβάνοντας ιδίως υπόψη αναλόγως δαπάνες που έχουν αποτελέσει το αντικείμενο διαπραγμάτευσης, κλίμακες ή τιμολόγια που καθορίζονται εκ των προτέρων, ποσά που συνδέονται με μετρούμενα αποτελέσματα ερευνών ή γενικά σταθερά ποσά για έργα μικρής κλίμακας.

2. Σε περιπτώσεις όπου ο όρος «πρόσθετες δαπάνες» χρησιμοποιείται στις σχετικές διατάξεις του πολυετούς προγράμματος πλαισίου για τον προσδιορισμό κοινών δαπανών με νομικά πρόσωπα, αυτές, όσον αφορά τη σχετική δραστηριότητα Ε& ΤΑ περιορίζονται στις δαπάνες στις οποίες τα εν λόγω νομικά πρόσωπα υποβάλλονται άμεσα ως αποτέλεσμα της δραστηριότητας αυτής και για τη δραστηριότητα αυτή και με την οποία το νομικό πρόσωπο δεν έχει άλλου είδους δέσμευση. Οι «πρόσθετες δαπάνες» χρησιμοποιούνται από τα νομικά πρόσωπα για έργα Ε& ΤΑ, σε περιπτώσεις όπου, κατά την άποψη της Επιτροπής, η αναλυτική δημοσιονομική λογιστική που εφαρμόζεται από το νομικό πρόσωπο δεν δίνει τη δυνατότητα στις πλήρεις δαπάνες της δραστηριότητας Ε& ΤΑ να δικαιολογούνται με επαρκή ακρίβεια.

3. Οι βασικές αρχές που προβλέπονται για τον προσδιορισμό και την καταβολή της κοινοτικής συμμετοχής αναφέρονται στην πρόσκληση υποβολής προτάσεων ή στη συνοδευτική τεκμηρίωση που εκδίδεται μαζί με την πρόσκληση.

Άρθρο 7

Οι ανωτέρω κανόνες εφαρμόζονται στα προπαρασκευαστικά, συνοδευτικά και στηρικτικά μέτρα για έμμεσες δράσεις υπό την προϋπόθεση των ακολούθων διατάξεων:

- για δραστηριότητες οι οποίες συνίστανται σε προμήθειες και υπηρεσίες οι οποίες υπόκεινται στις σχετικές διατάξεις, ιδίως του τίτλου IV του δημοσιονομικού κανονισμού ο οποίος ισχύει για το γενικό προϋπολογισμό των Ευρωπαϊκών Κοινοτήτων, καθώς και για επιδοτήσεις για τις δαπάνες συνδιασκέψεων, επιστημονικών εργαστηρίων και σεμιναρίων, δεν ισχύουν τα άρθρα 3 και 4 της παρούσας απόφασης,

- όσον αφορά τις υποτροφίες, δεν ισχύουν οι δύο τελευταίες περιπτώσεις του άρθρου 3 παράγραφος 3,

- όσον αφορά όλες τις περιπτώσεις, δεν ισχύει η τελευταία παράγραφος του άρθρου 2 παράγραφος 2.

Άρθρο 8

Οι ανωτέρω κανόνες διατυπώνονται λεπτομερέστερα ή συμπληρώνονται στο πλαίσιο των ειδικών προγραμμάτων Ε& ΤΑ, μόνον στο βαθμό που είναι απολύτως απαραίτητο για την επίτευξη των στόχων ή των μέτρων που αφορούν ειδικά το σχετικό πρόγραμμα και σύμφωνα με τις διατάξεις που προβλέπονται στην απόφαση για την έγκριση του προγράμματος.

Άρθρο 9

Η παρούσα απόφαση απευθύνεται στα κράτη μέλη. Ισχύει για δράσεις στον τομέα της Ε& ΤΑ που εγκρίνονται από το Συμβούλιο, αφού τεθεί σε ισχύ το πολυετές πρόγραμμα πλαίσιο 1994-1998 και παραμένει σε ισχύ μέχρις ότου αντικατασταθεί από άλλη απόφαση του Συμβουλίου βάσει του άρθρου 130Ι της συνθήκης.